 Diuterọnọmi 12  Ndị a bụ ụkpụrụ na mkpebi ikpe ndị unu ga-elezi anya ka unu debe nala ahụ Jehova bụ Chineke nke nna nna gị hà ga-eme ka i nweta, nụbọchị niile unu ga-adị ndụ nala ahụ.Unu ga-ebibicha ebe niile mba ndị unu na-anapụ ala ha na-anọ efe chi ha, ya bụ, nugwu dị elu na nobere ugwu dị iche iche nakwa nokpuru osisi ọ bụla jupụtara nakwụkwọ ndụ.Unu ga-akwatukwa ebe ịchụàjà ha ma kụrisịa ogidi nsọ ha, unu ga-akpọkwa ogwe osisi ha dị nsọ ọkụ ma kwatusịa ihe oyiyi a pịrị apị nke chi ha, unu ga-ekpochapụkwa aha ha nebe ahụ.Unu emesola Jehova bụ Chineke unu otú ahụ,kama ọ bụ ebe Jehova bụ Chineke unu ga-ahọrọ nebo unu niile ime ka aha ya dịrị na ya, ime ka o biri na ya, ka unu ga-achọ, ọ bụkwa nebe ahụ ka unu ga-abịa.Ọ bụkwa nebe ahụ ka unu ga-eweta àjà nsure ọkụ unu na àjà nkịtị unu na otu ụzọ nụzọ iri unu na onyinye unu na-eweta na onyinye unu kwere ná nkwa na onyinye afọ ofufo unu na anụ ndị e bu ụzọ mụọ nìgwè ehi unu nakwa nìgwè ewu na atụrụ unu.Ọ bụkwa nebe ahụ ka unu ga-eri ihe nihu Jehova bụ Chineke unu ma ṅụrịa ọṅụ nihe ọ bụla unu na-eme, unu na ezinụlọ unu, nihi na Jehova bụ Chineke gị agọziwo gị.Unu emela dị ka ihe niile anyị na-eme nebe a taa si dị, onye ọ bụla ana-eme ihe ziri ezi nanya nke ya,nihi na unu abanyebeghị nebe izu ike na ihe nketa nke Jehova bụ Chineke gị na-enye gị.Unu ga-agafekwa Jọdan ma biri nala ahụ nke Jehova bụ Chineke unu na-enye unu ka ọ bụrụ nke unu, ọ ga-emekwa ka unu zuoro ndị iro niile gbara unu gburugburu ike, unu ga-ebikwa nobi iru ala.Ọ ga-erukwa na ebe ahụ Jehova bụ Chineke unu ga-ahọrọ ime ka aha ya biri bụ ebe unu ga-eweta ihe niile m na-enye unu iwu ka unu weta, àjà nsure ọkụ unu na àjà nkịtị unu, otu ụzọ nụzọ iri unu na onyinye unu na-eweta na ihe ọ bụla unu họọrọ ịbụ onyinye e kwere ná nkwa nke unu ga-ekwe Jehova ná nkwa.Unu ga-aṅụrịkwa ọṅụ nihu Jehova bụ Chineke unu, unu na ụmụ unu ndị ikom na ụmụ unu ndị inyom na ohu unu ndị ikom na ohu unu ndị inyom na onye Livaị nke bi nobodo unu, nihi na ọ dịghị òkè ma ọ bụ ihe nketa o nwere netiti unu.Lezie anya ka ị ghara ịchụ àjà nsure ọkụ gị nebe ọ bụla ọzọ ị ga-ahụ.Kama ọ bụ nebe Jehova ga-ahọrọ notu nime ebo gị ka ị ga-achụ àjà nsure ọkụ gị, ọ bụkwa nebe ahụ ka ị ga-eme ihe niile m na-enye gị niwu.Ọ bụ naanị mgbe ọ bụla anụ gụrụ mkpụrụ obi gị agụụ ka ị ga-egbu ya, ị ga-erikwa ya nime obodo gị, dị ka Jehova bụ Chineke gị si gọzie gị. Onye dị ọcha na onye na-adịghị ọcha nwere ike iri ya, dị ka a pụrụ iri nne mgbada na oké ele.Ọ bụ naanị ọbara ya ka ị na-agaghị eri. Nala ka ị ga-awụpụ ya dị ka mmiri.A gaghị ekwe ka i rie nime obodo gị otu ụzọ nụzọ iri nke ọka gị ma ọ bụ nke mmanya ọhụrụ gị ma ọ bụ nke mmanụ gị ma ọ bụ nke anụ ndị e bu ụzọ mụọ nìgwè ehi gị nakwa nke ìgwè ewu na atụrụ gị ma ọ bụ nke onyinye ọ bụla i kwere ná nkwa, bụ nke ị ga-ekwe ná nkwa ma ọ bụ nke onyinye afọ ofufo gị ma ọ bụ onyinye i wetara.Kama, ị ga-eri ya nihu Jehova bụ Chineke gị, nebe Jehova bụ Chineke gị ga-ahọrọ, gị na nwa gị nwoke na nwa gị nwaanyị na ohu gị nwoke na ohu gị nwaanyị na onye Livaị nke bi nobodo gị; ị ga-aṅụrịkwa ọṅụ nihu Jehova bụ Chineke gị nihe ọ bụla ị na-eme.Lezie anya ka ị ghara ịgbahapụ onye Livaị ụbọchị niile ị ga-ebi nala gị.Mgbe Jehova bụ Chineke gị ga-eme ka ókèala gị saa mbara, dị nnọọ ka o kwere gị ná nkwa, ị ga-asịkwa, Ka m rie anụ, nihi na ọ na-agụ mkpụrụ obi gị agụụ iri anụ, ị ga-eri anụ mgbe ọ bụla ọ gụrụ mkpụrụ obi gị agụụ.Ọ bụrụ na ebe Jehova bụ Chineke gị ga-ahọrọ ime ka aha ya dịrị na ya dị gị anya, ị ga-egbu ụfọdụ nime ìgwè ehi gị ma ọ bụ ụfọdụ nime ìgwè ewu na atụrụ gị ndị Jehova nyere gị, dị nnọọ ka m nyere gị niwu, ị ga-erikwa ya nime obodo gị mgbe ọ bụla ọ gụrụ mkpụrụ obi gị agụụ.Ọ bụ naanị otú ahụ e si eri nne mgbada ma ọ bụ oké ele, otú ahụ ka ị ga-esi eri ya: ma onye dị ọcha ma onye na-adịghị ọcha nwere ike iri ya.Kpebisie nnọọ ike na ị gaghị eri ọbara ya, nihi na ọbara ya bụ mkpụrụ obi ya, erikọtala mkpụrụ obi na anụ ya.Erila ya. Ị ga-awụpụ ya nala dị ka mmiri.Erila ya, ka ihe wee gaziere gị, gị na ụmụ gị ndị ga-anọchi gị, nihi na ị ga-eme ihe ziri ezi nanya Jehova.Ihe ị ga-ebu bụ naanị ihe dị nsọ ndị ga-abụ nke gị iji nye onyinye, tinyere onyinye i kwere ná nkwa, ị ga-abịakwa nebe Jehova ga-ahọrọ.Ị ga-achụkwa àjà nsure ọkụ gị, bụ anụ na ọbara ya, nelu ebe ịchụàjà nke Jehova bụ Chineke gị; a ga-awụpụkwa ọbara anụ ndị i ji chụọ àjà nihu ebe ịchụàjà Jehova bụ Chineke gị, ma ị ga-eri anụ ya.Lezie anya, rubekwa isi nihe a niile m na-enye gị niwu, ka ihe wee gaziere gị, gị na ụmụ gị ndị ga-anọchi gị ruo mgbe ebighị ebi, nihi na ị ga-eme ihe dị mma ma zie ezi nanya Jehova bụ Chineke gị.Mgbe Jehova bụ Chineke gị ga-ebipụ mba ndị ị na-aga ịnapụ ala ha nihu gị, ị ga-anapụkwa ha ala ha wee biri na ha.Lezie anya ka a ghara ịmata gị nọnyà iso ha, mgbe a lasịrị ha niyi nihu gị, ka ị gharakwa ịjụ ase banyere chi ha, sị, Olee otú mba ndị a si efe chi ha? Ee, mụ onwe m ga-emekwa otu ihe ahụ.Esila otú ahụ meso Jehova bụ Chineke gị, nihi na ihe niile ha na-emere chi ha bụ ihe arụ nanya Jehova, bụrụkwa ihe ọ kpọrọ asị, nihi na ọbụna ụmụ ha ndị ikom na ụmụ ha ndị inyom ka ha na-esure nọkụ mgbe niile nye chi ha.Okwu ọ bụla nke m na-enye unu niwu ka unu ga-elezi anya mee. Unu atụkwasịla ihe na ya, unu ewepụkwala ihe na ya. 